title: Vladimirka (trutca ke Levitan)
text: Trutca va teniskafa azeka is koeon lana vawa kaatoer. Mila vawa male taneafa azenta malatcer aze ko belafa bra ke zida vulkuwer. Binkama voke vawa va abrotce drigdad. Ara binka va idja ke trutca ronutalton remenir. Inafa wirafa keska tir tuviara va disukera ke wisik aze van vawadom vodjur lize lan alkakudjak vanmadawer. Tanoy ok toloy befoltik kabdueon ranyed, dem oliz bene epita. Letafa vawa is vamoef rujod is antiuca ke koredik ape blikes va brija koe kudjak, i bata kotcoba va skaltes is portaf alpoz tiaven gan trakura ke konak decitoy stolenik banlizo moolaniyis redur. Ant ludja arte zida koafisa va batakafa uja va pokolesa afida kaatoer.